Երեկ Անկարայում և Ստամբուլում ցույցեր են տեղի ունեցել Իրանի դիվանագիտական երկայացուցչությունների դիմաց, որի արդյունքում ԻԻՀ ԱԳՆ է կանչվել Իրանում Թուրքիայի դեսպանը, կարճ ասած լարվածություն է առաջացել Թուրքիա-Իրան հարաբերություններում: Այսօր զինված հարձակման արդյունքում նույն Թուրքիայում սպանվել է Ռուսաստանի արտակարգ և լիազոր դեսպանը: Այս անգամ արդեն, բնականաբար, սպասվելու է լարում Թուրքիա-Ռուսաստան հարաբերություններում: Արդյոք չկա՞ կապ այս երկու դեպքերի միջև: Ե՛վ Իրանը, և՛ Ռուսաստանը Սիրիայում տեղի ունեցող զարգացումների գլխավոր դերակատարներից են: Մյուս կողմից էլ Թուրքիան, ինչքան էլ ժամանակին համագործակցել է ԻՊ-ի հետ, վերջին շրջանում մտել է այդ «պետության» հետ ուղիղ առճակատման դաշտ, և Թուրքիայում տեղի ունեցող պայթյունների պատճառը իրանցի վերլուծաբաններն, օրինակ, բխեցնում էին հենց այդ կետից: